WEB-ODISSEA	Se tornèsse e campèsse dauant deth lumedan d’aguesta casa, damb eth sòn casco, eth sòn escut e es sues dues lances, coma eth prumèr viatge que lo vedí ena mia, beuent e divertint-se, quan tornèc d’Efira, deth palai d’Ilo Mermerida, (que anèc aquiu ena sua velèra nau per çò d’un podom mortau que podesse tintar es bronzinades flèches; mès Ilo, cranhent as sempitèrns dius, non l’ac autregèc e l’ac autregèc eth mèn pair que l’estimaue fòrça) se, donc, en mostrar-se atau, se trapèsse Ulisses damb es pretendents, que serie cuèrta era vida d’aguesti e fòrça amares es sues nòces.